**Udførende overmontør (el)**

I ThoMa El ApS søger vi en overmontør, der skal varetage den faglige ledelse af vores elektrikersvende og udvikle det fagtekniske niveau i forretningen. Vi søger en person, som motiveres af at lede og støtte medarbejderne i deres daglige opgaver og udfordringer.

Samtidig er overmontøren vores selvkørende, professionelle og imødekommende ansigt udadtil, som også har egne el-opgaver ude hos kunden. Det er derfor også vigtigt, at man kan lide at kommunikere med kunder og skabe de skræddersyede løsninger.

Vi er en el-installatør virksomhed på i alt 7 medarbejdere. Vi holder til på Midtager i Brøndby. Vores spidskompetence er arbejde inden for standard el-installationer for både private, boligforeninger og industrien.

Overmontøren skal være med til at drive forretningen og levere resultater!

**Overmontørens arbejdsopgaver**

Stillingen er delt mellem ledelse/administration og el-arbejde.

* Fagansvarlig for svende og lærlinge, daglig kommunikation og videndeling
* Udførelse af el-arbejde
* Skabe netværk med nye kunder, skabe salg og mersalg
* Backup ift. driftskoordinering af medarbejdernes opgaver
* Besvare opkald fra kunder i samarbejde med mester
* Besigtigelser og tilsyn
* Afgive tilbud og prisfastsætte opgaver
* Fakturering og administration
* Deltage på ledelsesmøder

**Faglig baggrund og personlighed**

* Uddannet el-installatør
* Har solid faglig erfaring – eventuelt med 1-2 stærke nicheområder
* Glad for at drive forretning, forhandle og levere resultater
* Motiveres af at lede og støtte kolleger
* God til at kommunikere med teamet og kunder
* Fortrolig med administrativt arbejde
* Systematisk og disciplineret i arbejdsprocesser
* Kendskab til Ordrestyring er en fordel men ikke et krav

Som en af nøglepersonerne i driften, forventes det, at du udviser en imødekommende, positiv, supporterende og empatisk adfærd. Din adfærd understøtter virksomhedens værdier om at udvise respekt og tillid til og overfor kunder og dine medansatte.

**Ansøgningsfrist:** 31. maj 2021 – men søg gerne før, da vi kalder løbende til samtale!

Upload din ansøgning og dit CV via nedenstående link. Eventuelle spørgsmål kan rettes til erhvervsdrivende Mads Groth Schousboe; ms@thoma-el.dk eller via tlf. 5080 6010.

**Ansættelsesdato:** 9. august 2021 – vi forventer, at hovedferien er afviklet inden 1. arbejdsdag